Anredera cordifolia

A Anredera cordifolia  é unha especie de planta ornamental trepadora suculenta nativa de Suramérica; é endémica da Arxentina, Bolivia, o Brasil, Paraguai e o Uruguai.  

 Descrición 
A combinación de follas carnosas e tubérculos aéreos grosos fan que sexa unha enredadeira moi pesada. Sobe por árbores e outra vexetación, crecendo facilmente, e pode crebar ramas e tumbar literalmente ao seu hóspede.

A. cordifolia é unha trepadora perennifolia que medra por rizomas carnosos. Follas brillantes, verdes, cardiais. Posúe masas de fragantes flores, cremosas. A planta expándese vía os tubérculos, que se desprenden moi facilmente. 

A. cordifolia pode reproducirse a través da proliferación de tubérculos e tamén de fragmentos de rizomas, que poden romper. Aínda que ten ambas as flores macho e femia, raramente reprodúcense sexualmente nin producen semente. Expándese vexetativamente, e é transportada por actividades humanas. Se os fragmentos caen a vías acuáticas, son transportados a novos sitios pola corrente.

Foi introducida en Europa, África, Australasia e Norteamérica; considerándose unha especie invasora en moitas áreas tropicais.

 Taxonomía 
Anredera cordifolia foi descrita por (Ten.) Steenis e publicada en Botanical Magazine 51(607): 658. 1937.

Anredera: nome xenérico que Umberto Quattrocchi di que, "Posiblemente deriva da palabra en castelán enredadera".En Nombres botánicos

cordifolia: epíteto latino que significa "con forma de corazón".En Epítetos Botánicos

 Sinonimia

 Anredera cordifolia subsp. gracilis (Miers) Xifreda & Argimón
 Boussingaultia cordata Spreng.
 Boussingaultia cordifolia Ten.
 Boussingaultia cordifolia (Moq.) Volkens
 Boussingaultia gracilis Miers
 Boussingaultia gracilis f. pseudobaselloides Hauman
 Boussingaultia gracilis var. pseudobaselloides (Hauman) L.H.Bailey

 Notas 

Véxase tamén
Ligazóns externas
 USDA, ARS, National Genetic Resources Program. GRIN. National Germplasm Resources Laboratory, Beltsville, Maryland. https://web.arquive.org/web/20111205044724/http://www.ars-grin.gov/cgi-bin/npgs/html/taxon.pl?3522 (24 ene 2008)

 Grupo de Especialistas en Especies Invasoras (ISSG). Anredera cordifolia
 Anredera cordifolia

Categoría:Plantas invasoras
Categoría:Plantas medicinais
Categoría:Plantas ornamentais
Categoría:Flora de Galicia